Document ID: 31994D0678

Komisijas lēmums
(1994. gada 14. oktobris),
ar kuru groza Lēmumu 92/452/EEK, ar ko izveido to embriju ieguves brigāžu sarakstus, kuras ir apstiprinātas trešās valstīs liellopu embriju izvešanai uz Kopienu
(Dokuments attiecas uz EEZ)
(94/678/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1989. gada 25. septembra Direktīvu 89/556/EEK par dzīvnieku veselības prasībām, kuras reglamentē Kopienas iekšējo tirdzniecību ar liellopu sugu mājlopu embrijiem un to ievešanu no trešām valstīm [1], kurā jaunākie grozījumi izdarīti ar Komisijas Lēmumu 94/113/EK [2], un jo īpaši tās 8. pantu,
tā kā ar Komisijas Lēmumu 92/452/EEK [3], kurā jaunākie grozījumi izdarīti ar Lēmumu 94/608/EK [4], izveido to embriju ieguves brigāžu sarakstu, kas ir apstiprinātas trešās valstīs liellopu sugu mājlopu embriju izvešanai uz Kopienu;
tā kā saskaņā ar Padomes Direktīvu 93/52/EEK [5] trešās valstīs var atļaut embriju gatavošanas brigādēm piegādāt izvešanai uz Eiropas Kopienu mākslīgi (in vitro) apaugļotus vai audzētus embrijus;
tā kā Amerikas Savienoto Valstu kompetentās iestādes ir nosūtījušas embriju gatavošanas brigāžu sarakstu un sava embriju ieguves brigāžu saraksta grozījumus, kā arī Čehijas Republika un Izraēla ir nosūtījušas to teritorijās apstiprināto embriju ieguves brigāžu sarakstus;
tā kā, ņemot vērā noteikumus Līgumā par Eiropas Ekonomikas zonu, lai ievestu liellopu embrijus no Austrijas, vairs nav vajadzīgs embriju ieguves brigāžu saraksts;
tā kā tagad jāgroza Lēmums 92/452/EEK, lai oficiāli apstiprinātu embriju gatavošanas brigādes Amerikas Savienotajās Valstīs un embriju ieguves brigādes Čehijas Republikā un Izraēlā;
šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Lēmumu 92/452/EEK groza šādi:
1) virsrakstā pēc vārdiem "embriju ieguves brigāžu" pievieno vārdus "un embriju gatavošanas brigāžu";
2) lēmuma pielikumu aizstāj ar šā lēmuma pielikumu.
2. pants
Šis lēmums ir adresēts dalībvalstīm.
Briselē, 1994. gada 14. oktobrī

Labels: 0
3
5
6